|  |
| --- |
| **รายงานการพัฒนาเอกสารประกอบการเรียน กลุ่มสาระการเรียนรู้ศิลปะ (ทัศนศิลป์)****ชุดสืบสานงานศิลปะพื้นบ้าน นักเรียนชั้นประถมศึกษาปีที่ 6**  |

|  |
| --- |
| **นางศุกฤตา ภู่ระหงษ์** |

**ครูคศ 2 วิทยฐานะชำนาญการ**

**โรงเรียนบ้านบึงเฒ่า อำเภอสามง่าม จังหวัดพิจิตร**

**สำนักเขตพื้นที่การศึกษาพิจิตรเขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

เรื่อง รายงานการพัฒนาเอกสารประกอบการเอกสารประกอบการเรียน

 กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้าน

ผู้ศึกษา นางศุกฤตา ภู่ระหงษ์

ส่วนราชการ โรงเรียนบ้านบึงเฒ่า อำเภอสามง่าม สำนักงานเขตพื้นที่การศึกษาพิจิตร เขต 1

  **บทคัดย่อ**

 รายงานการพัฒนาเอกสารประกอบการเรียนกลุ่มสาระการเรียนรู้ศิลปะ (ทัศนศิลป์) เรื่องสืบสานงานศิลปะพื้นบ้าน นักเรียนชั้นประถมศึกษาปีที่ 6 เน้นให้นักเรียนเป็นผู้ฝึกปฏิบัติกิจกรรมด้วยตนเอง เพื่อให้นักเรียนเกิดทักษะ ด้านความรู้และการปฏิบัติงาน สามารถนำไปใช้ในชีวิตประจำวันได้

 โดยมีความมุ่งหมายเพื่อหาประสิทธิภาพและหาดัชนีประสิทธิผลของเอกสารประกอบการเรียนกลุ่มสาระการเรียนรู้ศิลปะ (ทัศนศิลป์) เรื่องสืบสานงานศิลปะพื้นบ้าน เปรียบเทียบผลสัมฤทธิ์ทางการเรียนของนักเรียน ก่อนและหลังจัดกิจกรรมการเรียนรู้โดยใช้เอกสารประกอบการเรียนและศึกษาความพึงพอใจของนักเรียน ต่อการจัดกิจกรรมการเรียนรู้กลุ่มเป้าหมายได้แก่นักเรียนระดับชั้นประถมศึกษาปีที่ 6 โรงเรียนบ้านบึงเฒ่า อำเภอสามง่าม จังหวัดพิจิตร ภาคเรียนที่ 1 ปีการศึกษา 2552 ซึ่งได้มาโดยวิธีการเลือกแบบเจาะจง (Purposive Sampling) จำนวน 27 คนเครื่องมือที่ใช้ได้แก่เอกสารประกอบการเรียน กลุ่มสาระการเรียนรู้ศิลปะ (ทัศนศิลป์) เรื่องสืบสานงานศิลปะพื้นบ้าน ชั้นประถมศึกษาปีที่ 6 ประกอบแผนการจัดการเรียนรู้ ใช้เวลาทดลอง 25 ชั่วโมง แบบทดสอบวัดผลสัมฤทธิ์ทางการเรียน จำนวน 40 ข้อ และแบบสอบถาม ความพึงพอใจในการเรียนโดยใช้เอกสารประกอบการเรียน จำนวน 10 ข้อ สถิติที่ใช้คือ ร้อยละ ค่าเฉลี่ย ส่วนเบี่ยงเบนมาตรฐาน และ t-test (Dependent Samples)

 ผลการศึกษาปรากฏ ดังนี้

 1. เอกสารประกอบการเรียนกลุ่มสาระการเรียนรู้ศิลปะ (ทัศนศิลป์) เรื่องสืบสานงานศิลปะพื้นบ้าน นักเรียนชั้นประถมศึกษาปีที่ 6 ทั้ง 6 ชุด มีประสิทธิภาพ เท่ากับ 87.70/86.49 มีประสิทธิภาพ ตามเกณฑ์มาตรฐาน 80 / 80 ซึ่งเป็นไปตามเกณฑ์ที่ตั้งไว้

 2. ผลสัมฤทธิ์ทางการเรียนสาระการเรียนรู้ศิลปะ (ทัศนศิลป์) เรื่องสืบสานงานศิลปะพื้นบ้าน นักเรียนชั้นประถมศึกษาปีที่ 6 ที่เรียนโดยใช้เอกสารประกอบการเรียน ทั้ง 6 ชุด หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

 3. ผลการศึกษาค่าดัชนีประสิทธิผลของเอกสารประกอบการเรียน กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้าน สำหรับนักเรียนชั้นประถมศึกษาปีที่ 6 พบว่านักเรียนโดยรวม ที่เรียนด้วยเอกสารประกอบการเรียน กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้าน มีค่าดัชนีประสิทธิผลเท่ากับ 0.87 แสดงว่าเมื่อนักเรียน เรียนด้วยเอกสารประกอบการเรียน กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้าน ทั้ง 6 เล่มนักเรียนได้รับความรู้และประสบการณ์เพิ่มขึ้นร้อยละ 87.64

 4. ผลการวิเคราะห์ความพึงพอใจของนักเรียนที่มีต่อการเรียนโดยใช้เอกสารประกอบ การเรียน กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้าน พบว่านักเรียนมีความพึงพอใจ ต่อเอกสารประกอบการเรียน กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้านสำหรับนักเรียนชั้นประถมศึกษาปีที่ 6 โดยใช้เอกสารประกอบการเรียน โดยรวมอยู่ในระดับมาก และรายข้อ อยู่ในระดับมากทุกข้อ

 แสดงให้เห็นว่าเอกสารประกอบ การเรียน กลุ่มสาระการเรียนรู้ศิลปะ (ทัศนศิลป์) ชุดสืบสานงานศิลปะพื้นบ้าน ทั้ง 6 เล่ม เป็นนวัตกรรมที่มีประสิทธิภาพ สามารถช่วยให้นักเรียนเกิดการเรียนรู้มีทักษะกระบวนการทำงานกลุ่ม มีความสุขในการเรียน นำผลการปฏิบัติงาน ไปประยุกต์ใช้ในชีวิตประจำวัน และมีเจตคติที่ดีต่อการเรียนกลุ่มสาระการเรียนรู้ศิลปะ (ทัศนศิลป์) ส่งผลให้นักเรียนมีผลสัมฤทธิ์ทางการเรียนสูงขึ้น